مہر عبد الحق سومرہ

ڈاکٹر مہر عبد الحق سومرہ (پیدائش: یکم جون، 1915ء - وفات: 23 فروری، 1995ء) پاکستان سے تعلق رکھنے والے سرائیکی اور اردو کے ممتاز محقق، ماہرِ لسانیات، نقاد اور مترجم تھے جو اپنی کتابوں ملتانی زبان اور اس کا اردو سے تعلق اور قرآن پاک کا سرائیکی ترجمہ کی وجہ سے مشہور و معروف ہیں۔ اس کے علاوہ آپ کی مشہور تصنیف ہندو صنمیات ہے۔ یہ کتاب اردو زبان میں ہندومت کے دیوتاؤں کے تفصیلی تعارف پر مشتمل ہے۔

 حالات زندگی 
ڈاکٹر مہر عبد الحق سومرہ یکم جون، 1915ء کو لیہ، پنجاب، برطانوی ہندوستان میں پیدا ہوئےڈاکٹر مہر عبد الحق، بائیو ببلوگرافی ڈاٹ کام، پاکستانعقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 758ڈاکٹر محمد منیر احمد سلیچ، وفیات ناموران پاکستان، اردو سائنس بورڈ لاہور، 2006ء، ص 468۔ ڈاکٹر مہر عبد الحق نے ایف اے ایس ای کالج بہاولپور، بی اے ایمرسن کالج ملتان اور 1950ء میں ایم اے (اردو) کی ڈگری حاصل کی۔ 1957ء میں پنجاب یونیورسٹی اورئنٹل کالج لاہور سے ڈاکٹر سید محمد عبداللہ کی نگرانی میں مُلتانی زبان اور اُس کا اُردو سے تعلق کے نام سے مقالہ لکھ کر پی ایچ ڈی کی ڈگری حاصل کی۔

 ادبی خدمات 
ان کی تصانیف میں سرائیکی لوک گیت، ملتانی زبان اور اس کا اردو سے تعلق، کونین دا والی، سرائیکی زبان دے قاعدے قانون، لغات فریدی، سرائیکی دیاں مزید لسانی تحقیقاں، فرد فرید اور تراجم میں جاوید نامہ اقبال، رباعیات عمر خیام، کلام خواجہ فرید، قصیدہ بردہ شریف اور سب سے بڑھ کر قرآن پاک کا سرائیکی ترجمہ شامل ہے۔ اس ترجمے پر 1981ء میں حکومت پاکستان نے انھیں خصوصی اعزاز سے نوازا تھا۔

 اعزازات 
حکومت پاکستان نے 14 اگست 1994ء میں ڈاکٹر مہر عبد الحق سومرہ کو ان کی ادبی خدمات کے اعتراف کے طور پر صدارتی اعزاز برائے حسن کارکردگی عطا کیا۔ 1969ء میں انھیں داؤد ادبی انعام اور 1987ء میں اکادمی ادبیات پاکستان نے خواجہ فرید ایوارڈ سے بھی نوازا گیا۔

 تصانیف 
 قرآن پاک کا سرائیکی ترجمہ
 سرائیکی لوک گیت(1964ء)
 ملتانی زبان اور اس کا اردو سے تعلق (1967ء)
 کونین دا والی
 سرائیکی زبان دے قاعدے قانون
 لغات فریدی (1984ء)
 سرائیکی دیاں مزید لسانی تحقیقاں
 فرد فرید
 تھل
 جاوید نامہ اقبال (ترجمہ)
 رباعیات عمر خیام (ترجمہ)
 کلام خواجہ فرید (ترجمہ)
 قصیدہ بردہ شریف (ترجمہ)
 (بہ زبان انگریزی) The Sumra
 ہندو صنمیات

 وفات 
ڈاکٹر مہر عبد الحق سومرہ 23 فروری، 1995ء کو ملتان، پاکستان میں وفات پاگئے۔

 حوالہ جات 

زمرہ:1915ء کی پیدائشیں
زمرہ:1995ء کی وفیات
زمرہ:اردو تنقید نگار
زمرہ:بیسویں صدی کے مؤرخین
زمرہ:پاکستانی ادبی نقاد
زمرہ:پاکستانی لغت نگار
زمرہ:پاکستانی ماہرین تعلیم
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی مورخین
زمرہ:پنجابی زبان کے مصنفین
زمرہ:تمغائے حسن کارکردگی وصول کنندگان
زمرہ:سرائیکی زبان کے مصنفین
زمرہ:ضلع لیہ کی شخصیات
زمرہ:اورینٹل کالج کے فضلا
زمرہ:ملتان کی شخصیات
زمرہ:پاکستانی ماہر لسانیات
زمرہ:فضلا جامعہ پنجاب
زمرہ:بیسویں صدی کے ماہرین لسانیات